# content
Toisen maailmansodan taisteluja kertaava Memoir ’44 on Richard Borgin Commands & Colors -pelimoottorin varsinainen läpimurto. Ensimmäinen Commands & Colors -peli oli Hasbron julkaisema Battle Cry, joka oli suosittu, mutta hivenen yksinkertainen ja julkaisun jälkeen julkaisijan täysin hylkäämä peli Yhdysvaltain sisällissodasta.

Days of Wonderin hurjalla ennakkorummutuksella julkaisema Memoir ’44 oli välitön menestys ja julkaisijan jatkuva tuki netissä ja lisäosien julkaisun muodossa on pitänyt pelaajat tyytyväisinä.

Pelin idea

Memoir ’44 on yksinkertainen sotapeli, jossa pelaajat voivat taistella toisen maailmansodan länsirintaman taisteluja uudestaan. Joukkoja komennetaan korteilla, joita on kahta lajia. Toiset liikuttavat joukkoja, kuten ”siirrä kolmea yksikköä vasemmalla laidalla” tai ”siirrä kaikkia yksiköitä keskellä”. Toiset ovat erikoiskortteja, jotka mahdollistavat monenlaisia taktisia manöövereitä.

Pelin elegantti taistelujärjestelmä perustuu erikoisnoppiin. Noppien määrä riippuu siitä, kuka ampuu ja kuinka kauas. Jokainen kranaatti tai oikean yksikön kuva vähentää ammutusta yksiköstä yhden figuurin ja kun viimeinen figuuri – yksiköstä riippuen kolmas tai neljäs – poistetaan, yksikkö on eliminoitu ja vastapuoli saa voittopisteen. Jalkaväki kaatuu helpoimmin, tankkien hätyyttäminen on vaikeampaa.

Laudalle kootaan laatoista maastoa, jonka merkitys taisteluiden kulkuun on suuri. Heikko jalkaväkikin pärjää paremmin, kun sen sijoittaa kaupunkiin tai metsään suojaan. Maaston hyödyntäminen on avainasemassa. Skenaariossa tarvittavien maastojen asettelu on melko hidasta puuhaa, joten ohjekirjan ehdotus pelata kerralla kaksi kertaa vaihtaen puolia välillä on hyvä. Skenaariot eivät myöskään ole täysin tasapainossa, sillä useimmissa toisella osapuolella on paremmat mahdollisuudet voittoon.

Pelaajien joukot ovat pieniä muovisotilaita ja tankkeja. Lapsena sotaukoilla leikkineet ovat kuin kotonaan pienten muovisotamiesten parissa. Pienet tankit ja sotilaat tekevät pelilaudasta eläväisen näköisen.

Helppoa sotaa

Memoir ’44 on kevyt peli, eikä todellakaan mikään simulaatio. Sotapelaajat voivat valittaa vaikkapa siitä, kuinka yksiköt ampuvat aivan yhtä tehokkaasti riippumatta siitä, montako figuuria niissä on jäljellä. Peli on kuitenkin sen verran abstrakti, ettei yksityiskohtiin kannata suhtautua liian kriittisesti. Yksi yksikkö voi skenaariosta riippuen kuvata isoakin joukkoa miehiä. Tosiasia on, että pelimekaniikka toimii hyvin.

Tuurilla on toki osansa, mutta miettimällä mitä tekee pystyy usein muuttamaan olosuhteita itselleen paremmin sopiviksi. Pelaajat ovat korttien armoilla, mutta vain harvoin pelaajalla on käsi täynnä hyödyttömiä kortteja.

Yhdistämällä kaksi settiä on mahdollista pelata mittavia Overlord-taisteluita, joissa voi olla jopa kahdeksan pelaajaa. Silloin kummallakin puolella on kolme kenraalia, joista kukin komentaa omaa kaistalettaan rintamasta ja ylikomentaja, joka tekee suuret strategiset linjanvedot ja antaa komennot kenraaleille. Pelimuoto on mainiota hupia, ainakin ylikomentajille.

Venäläisiä joukkoja ja talvisia maastoja Eastern Front -lisäosasta. Kuva: Mikko Saari

Suomennos

Pelin oivallista kohderyhmää ovat noin yhdeksänvuotiaat, joille taktiikkakorttien englanninkielisyys on vielä ongelma. Sampsa Ritvanen on tehnyt sankariteon ja suomentanut taktiikkakortit. Sampsan tyylikkäät suomennokset löytyvät BoardGameGeekistä.

Talvisodan taisteluja tässäkin. Winter Board -pelilauta puuttuu, joten lumiset maastot pistävät vähän rumasti silmään vihreältä nurmelta. Kuva: Mikko Saari

Lisäosat

Pelissä on vain rajallinen määrä skenaarioita ja vaikka niitä pelaakin useampaan kertaan ihan mielellään, lisää jää kaipaamaan. Pelin ansiokkailla nettisivuilla on julkaistu joukko uusia skenaarioita, sekä virallisia Richard Borgin tekemiä että fanien töitä. Lisäksi peliin on julkaistu useampi lisäosa – kyse on jo melkoisesta systeemistä.

Eastern Front vie taistelut itärintamalle. Paketista löytyy puna-armeija, jolla on omat sääntönsä, jotka kuvaavat muun muassa raskaampaa ja hitaampaa komentoketjua. Talviset taistelut – mukana on myös yksi talvisota-aiheinen skenaario – kaipaavat alleen erikseen julkaistua pelilautaa, jossa on toisella puolella lunta ja toisella hiekkaa.

Terrain Pack on kotivirittäjän paketti. Laatikossa on paljon tavallaan merkityksetöntä tavaraa, kuten erikoisia maastolaattoja, joita voi käyttää piristämään skenaarioita. Mukana tulee vain vähän pelattavaa, eivätkä mukana tulevat skenaariot edes käytä kaikkia uusia sääntöjä. Pakkohankinta erityisesti skenaarioita itse väsäävälle, mutta muuten tarpeettomin laajennos.

Pacific Theater sisältää Japanin joukot, jotka taistelevat rohkeammin kuin muut. Myös vastapuoli, eli Yhdysvaltain merijalkaväki, on perusjoukkoja tehokkaampaa. Paketissa on paljon muutakin mielenkiintoista, kuten tunneleita, laivoja ja yötaisteluita. Pacific Theater muuttaa peliä eniten tähän asti nähdyistä lisäosista.

Air Pack lisää peliin lentokoneet, jotka voivat hätyyttää vihollisjoukkoja, tiedustella ja pelastaa linjojen takaa hätiin joutuneita yksiköitä. Lisäosan tärkein bonus on kuitenkin paksu skenaariokirja, jossa on kaikki siihen mennessä julkaistut skenaariot, päivitettyinä ja entistä ehompina. Jos kaapista löytyy kaikki Air Packiin mennessä julkaistut lisäosat, Air Pack on jo tämän kirjan takia erittäin kannattava hankinta.

Mediterranean Theater jatkaa lisäarmeijoiden tuomista peliin. Nyt vuorossa ovat britit ja myös italialaisille on luvassa erikoissääntöjä. Välimeren alueen taisteluita mallintamaan on tarjolla uusia maastolaattoja ja tietysti uusia skenaarioita.

Campaign Bag on kauanodotettu kantolaukku, johon Memoir-kokoelmaansa saa sullottua. Laukkuun mahtuu kaksi peruspeliä ja laaja valikoima lisäosia. Mukana on lisäksi uusi Breakthrough-mallinen neliön mallinen, tavallista syvempi pelilauta, jonka toisella puolella on valmiiksi painettu skenaario, joka ei siis vaadi ollenkaan maaston alkuasettelua.

Campaign Book mahdollistaa kampanjatyylisen pelailun, jossa skenaarioita pelataan putkeen ja edellisen skenaarion tulos vaikuttaa seuravaan. Kirjassa on 12 kampanjaa ja 51 uutta skenaariota, siis melkoinen paketti pelattavaa.

Muita Commands & Colors -sarjassa ilmestyneitä pelejä ovat muinaishistoriallinen Commands & Colors: Ancients, Napoleonin taisteluihin sijoittuva Commands & Colors: Napoleonics ja fantasiakeskiaikainen BattleLore (ja sen uusi laitos BattleLore Second Edition), jotka kaikki ovat Memoiria monimutkaisempia ja haastavampia pelejä.

Faktat Memoir ’44:stä

Suunnittelija: Richard Borg

Julkaisija: Days of Wonder (2004)

Mutkikkuus: Säännöt ovat selkeät ja yksinkertaiset. Ne voi myös opetella sopivasti vähän kerrassaan skenaarioiden avulla.

Onnen vaikutus: Mukana on sekä korttipakan tuoma syötesatunnaisuus että nopanheittojen tulossatunnaisuus. On siis kortista kiinni, mitä pystyt tekemään ja nopista kiinni, onnistuuko se. Ei siis tuuriallergikoille!

Vuorovaikutus: Memoir ’44 on sotaa, jossa tavoitteena on vastapuolen eliminoiminen.

Teema: Mistään syvällisestä simulaatiosta ei ole kyse, vaan kevyestä sotapelistä, mutta teemaa on kehitelty ja erilaisille yksiköille ja eri kansoille on omat, teeman suhteen järkevät säännöt.

Uudelleenpelattavuus: Skenaarioita ja lisäosia on sen verran runsaasti, että jos perusidea vain miellyttää, tätä voi pelata satoja pelejä kyllästymättä.

Kieliriippuvuus: Korteissa on jonkin verran tekstiä ja ne on pidettävä salassa, eli tarvitaan joko kielitaitoa tai suomennoslappuja.

Pelaajamäärä: 2, Overlord-peleissä kahdella kopiolla 4–8.

Pituus: 45–60 minuuttia.

# contentMap.fi
Toisen maailmansodan taisteluja kertaava Memoir ’44 on Richard Borgin Commands & Colors -pelimoottorin varsinainen läpimurto. Ensimmäinen Commands & Colors -peli oli Hasbron julkaisema Battle Cry, joka oli suosittu, mutta hivenen yksinkertainen ja julkaisun jälkeen julkaisijan täysin hylkäämä peli Yhdysvaltain sisällissodasta.

Days of Wonderin hurjalla ennakkorummutuksella julkaisema Memoir ’44 oli välitön menestys ja julkaisijan jatkuva tuki netissä ja lisäosien julkaisun muodossa on pitänyt pelaajat tyytyväisinä.

Pelin idea

Memoir ’44 on yksinkertainen sotapeli, jossa pelaajat voivat taistella toisen maailmansodan länsirintaman taisteluja uudestaan. Joukkoja komennetaan korteilla, joita on kahta lajia. Toiset liikuttavat joukkoja, kuten ”siirrä kolmea yksikköä vasemmalla laidalla” tai ”siirrä kaikkia yksiköitä keskellä”. Toiset ovat erikoiskortteja, jotka mahdollistavat monenlaisia taktisia manöövereitä.

Pelin elegantti taistelujärjestelmä perustuu erikoisnoppiin. Noppien määrä riippuu siitä, kuka ampuu ja kuinka kauas. Jokainen kranaatti tai oikean yksikön kuva vähentää ammutusta yksiköstä yhden figuurin ja kun viimeinen figuuri – yksiköstä riippuen kolmas tai neljäs – poistetaan, yksikkö on eliminoitu ja vastapuoli saa voittopisteen. Jalkaväki kaatuu helpoimmin, tankkien hätyyttäminen on vaikeampaa.

Laudalle kootaan laatoista maastoa, jonka merkitys taisteluiden kulkuun on suuri. Heikko jalkaväkikin pärjää paremmin, kun sen sijoittaa kaupunkiin tai metsään suojaan. Maaston hyödyntäminen on avainasemassa. Skenaariossa tarvittavien maastojen asettelu on melko hidasta puuhaa, joten ohjekirjan ehdotus pelata kerralla kaksi kertaa vaihtaen puolia välillä on hyvä. Skenaariot eivät myöskään ole täysin tasapainossa, sillä useimmissa toisella osapuolella on paremmat mahdollisuudet voittoon.

Pelaajien joukot ovat pieniä muovisotilaita ja tankkeja. Lapsena sotaukoilla leikkineet ovat kuin kotonaan pienten muovisotamiesten parissa. Pienet tankit ja sotilaat tekevät pelilaudasta eläväisen näköisen.

Helppoa sotaa

Memoir ’44 on kevyt peli, eikä todellakaan mikään simulaatio. Sotapelaajat voivat valittaa vaikkapa siitä, kuinka yksiköt ampuvat aivan yhtä tehokkaasti riippumatta siitä, montako figuuria niissä on jäljellä. Peli on kuitenkin sen verran abstrakti, ettei yksityiskohtiin kannata suhtautua liian kriittisesti. Yksi yksikkö voi skenaariosta riippuen kuvata isoakin joukkoa miehiä. Tosiasia on, että pelimekaniikka toimii hyvin.

Tuurilla on toki osansa, mutta miettimällä mitä tekee pystyy usein muuttamaan olosuhteita itselleen paremmin sopiviksi. Pelaajat ovat korttien armoilla, mutta vain harvoin pelaajalla on käsi täynnä hyödyttömiä kortteja.

Yhdistämällä kaksi settiä on mahdollista pelata mittavia Overlord-taisteluita, joissa voi olla jopa kahdeksan pelaajaa. Silloin kummallakin puolella on kolme kenraalia, joista kukin komentaa omaa kaistalettaan rintamasta ja ylikomentaja, joka tekee suuret strategiset linjanvedot ja antaa komennot kenraaleille. Pelimuoto on mainiota hupia, ainakin ylikomentajille.

Venäläisiä joukkoja ja talvisia maastoja Eastern Front -lisäosasta. Kuva: Mikko Saari

Suomennos

Pelin oivallista kohderyhmää ovat noin yhdeksänvuotiaat, joille taktiikkakorttien englanninkielisyys on vielä ongelma. Sampsa Ritvanen on tehnyt sankariteon ja suomentanut taktiikkakortit. Sampsan tyylikkäät suomennokset löytyvät BoardGameGeekistä.

Talvisodan taisteluja tässäkin. Winter Board -pelilauta puuttuu, joten lumiset maastot pistävät vähän rumasti silmään vihreältä nurmelta. Kuva: Mikko Saari

Lisäosat

Pelissä on vain rajallinen määrä skenaarioita ja vaikka niitä pelaakin useampaan kertaan ihan mielellään, lisää jää kaipaamaan. Pelin ansiokkailla nettisivuilla on julkaistu joukko uusia skenaarioita, sekä virallisia Richard Borgin tekemiä että fanien töitä. Lisäksi peliin on julkaistu useampi lisäosa – kyse on jo melkoisesta systeemistä.

Eastern Front vie taistelut itärintamalle. Paketista löytyy puna-armeija, jolla on omat sääntönsä, jotka kuvaavat muun muassa raskaampaa ja hitaampaa komentoketjua. Talviset taistelut – mukana on myös yksi talvisota-aiheinen skenaario – kaipaavat alleen erikseen julkaistua pelilautaa, jossa on toisella puolella lunta ja toisella hiekkaa.

Terrain Pack on kotivirittäjän paketti. Laatikossa on paljon tavallaan merkityksetöntä tavaraa, kuten erikoisia maastolaattoja, joita voi käyttää piristämään skenaarioita. Mukana tulee vain vähän pelattavaa, eivätkä mukana tulevat skenaariot edes käytä kaikkia uusia sääntöjä. Pakkohankinta erityisesti skenaarioita itse väsäävälle, mutta muuten tarpeettomin laajennos.

Pacific Theater sisältää Japanin joukot, jotka taistelevat rohkeammin kuin muut. Myös vastapuoli, eli Yhdysvaltain merijalkaväki, on perusjoukkoja tehokkaampaa. Paketissa on paljon muutakin mielenkiintoista, kuten tunneleita, laivoja ja yötaisteluita. Pacific Theater muuttaa peliä eniten tähän asti nähdyistä lisäosista.

Air Pack lisää peliin lentokoneet, jotka voivat hätyyttää vihollisjoukkoja, tiedustella ja pelastaa linjojen takaa hätiin joutuneita yksiköitä. Lisäosan tärkein bonus on kuitenkin paksu skenaariokirja, jossa on kaikki siihen mennessä julkaistut skenaariot, päivitettyinä ja entistä ehompina. Jos kaapista löytyy kaikki Air Packiin mennessä julkaistut lisäosat, Air Pack on jo tämän kirjan takia erittäin kannattava hankinta.

Mediterranean Theater jatkaa lisäarmeijoiden tuomista peliin. Nyt vuorossa ovat britit ja myös italialaisille on luvassa erikoissääntöjä. Välimeren alueen taisteluita mallintamaan on tarjolla uusia maastolaattoja ja tietysti uusia skenaarioita.

Campaign Bag on kauanodotettu kantolaukku, johon Memoir-kokoelmaansa saa sullottua. Laukkuun mahtuu kaksi peruspeliä ja laaja valikoima lisäosia. Mukana on lisäksi uusi Breakthrough-mallinen neliön mallinen, tavallista syvempi pelilauta, jonka toisella puolella on valmiiksi painettu skenaario, joka ei siis vaadi ollenkaan maaston alkuasettelua.

Campaign Book mahdollistaa kampanjatyylisen pelailun, jossa skenaarioita pelataan putkeen ja edellisen skenaarion tulos vaikuttaa seuravaan. Kirjassa on 12 kampanjaa ja 51 uutta skenaariota, siis melkoinen paketti pelattavaa.

Muita Commands & Colors -sarjassa ilmestyneitä pelejä ovat muinaishistoriallinen Commands & Colors: Ancients, Napoleonin taisteluihin sijoittuva Commands & Colors: Napoleonics ja fantasiakeskiaikainen BattleLore (ja sen uusi laitos BattleLore Second Edition), jotka kaikki ovat Memoiria monimutkaisempia ja haastavampia pelejä.

Faktat Memoir ’44:stä

Suunnittelija: Richard Borg

Julkaisija: Days of Wonder (2004)

Mutkikkuus: Säännöt ovat selkeät ja yksinkertaiset. Ne voi myös opetella sopivasti vähän kerrassaan skenaarioiden avulla.

Onnen vaikutus: Mukana on sekä korttipakan tuoma syötesatunnaisuus että nopanheittojen tulossatunnaisuus. On siis kortista kiinni, mitä pystyt tekemään ja nopista kiinni, onnistuuko se. Ei siis tuuriallergikoille!

Vuorovaikutus: Memoir ’44 on sotaa, jossa tavoitteena on vastapuolen eliminoiminen.

Teema: Mistään syvällisestä simulaatiosta ei ole kyse, vaan kevyestä sotapelistä, mutta teemaa on kehitelty ja erilaisille yksiköille ja eri kansoille on omat, teeman suhteen järkevät säännöt.

Uudelleenpelattavuus: Skenaarioita ja lisäosia on sen verran runsaasti, että jos perusidea vain miellyttää, tätä voi pelata satoja pelejä kyllästymättä.

Kieliriippuvuus: Korteissa on jonkin verran tekstiä ja ne on pidettävä salassa, eli tarvitaan joko kielitaitoa tai suomennoslappuja.

Pelaajamäärä: 2, Overlord-peleissä kahdella kopiolla 4–8.

Pituus: 45–60 minuuttia.

# preview.content
Toisen maailmansodan taisteluja kertaava Memoir '44 on Richard Borgin Commands & Colors -pelimoottorin varsinainen läpimurto. Ensimmäinen Commands & Colors -peli oli Hasbron julkaisema Battle Cry, joka oli suosittu, mutta hivenen yksinkertainen ja julkaisun jälkeen julkaisijan täysin hylkäämä peli Yhdysvaltain sisällissodasta.

Days of Wonderin hurjalla ennakkorummutuksella julkaisema Memoir '44 oli välitön menestys ja julkaisijan jatkuva tuki netissä ja lisäosien julkaisun […]

# summary
Toisen maailmansodan taisteluja kertaava Memoir '44 on Richard Borgin Commands & Colors -pelimoottorin varsinainen läpimurto. Ensimmäinen Commands & Colors -peli oli Hasbron julkaisema Battle Cry, joka oli suosittu, mutta hivenen yksinkertainen ja julkaisun jälkeen julkaisijan täysin hylkäämä peli Yhdysvaltain sisällissodasta.

Days of Wonderin hurjalla ennakkorummutuksella julkaisema Memoir '44 oli välitön menestys ja julkaisijan jatkuva tuki netissä ja lisäosien julkaisun […]

# summaryMap.fi
Toisen maailmansodan taisteluja kertaava Memoir '44 on Richard Borgin Commands & Colors -pelimoottorin varsinainen läpimurto. Ensimmäinen Commands & Colors -peli oli Hasbron julkaisema Battle Cry, joka oli suosittu, mutta hivenen yksinkertainen ja julkaisun jälkeen julkaisijan täysin hylkäämä peli Yhdysvaltain sisällissodasta.

Days of Wonderin hurjalla ennakkorummutuksella julkaisema Memoir '44 oli välitön menestys ja julkaisijan jatkuva tuki netissä ja lisäosien julkaisun […]